《胡文父自燕中回同邦相夜过斋中小集》
明代·胡应麟

故人青眼话从容，明府朱弦并过从。此夕风烟回薜荔，十年星过散芙蓉。

神来未觉匡庐远，梦去先愁越峤重。下榻南州今好在，漫将离色赋飞龙。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。